Ljubomir Jovanović Patak

**Ljubomir Ljuba Jovanović - Patak** (1908-1988) je bio četnički potpukovnik, komandant Timočkog korpusa JVuO i saradnik okupatora u Drugom svetskom ratu.

Poznat je po masovnom streljanju regruta koji su se predali partizanima, i drugim zločinima.

Pobegao je iz zemlje 1945. godine.

## Drugi svetski rat

Bio je major vojske Kraljevine Jugoslavije. Tokom 1942. godine, u sklopu legalizacije Mihailovićevih odreda i integrisanja u formacije pod komandom Nedićeve vlade, Jovanović je obavljao dužnost komandanta Srpske državne straže u Zaječaru. Nemački dokument od 15. maja 1942. godine navodi majora Ljubu Jovanovića kao jednog od njihovih lokalnih saradnika za Zaječar.

Od kraja 1942. do marta 1945. bio je komandant Timočkog korpusa JVO. Početkom 1943. godine, Jovanović piše jednom Mihailovićevom oficiru o akciji koju priprema protiv partizana:

30. marta 1943. godine, general Dragoljub Mihailović (u tom trenutku se Mihailović nalazio u Kalinoviku, kamo se uputio da bi lično preuzeo komandovanje operacijom na Neretvi) šalje depešu u kojoj od majora Radoslava Đurića (pseudonim »Herman«) i potpukovnika Jovanovića zahtijeva da uhvate vezu sa bugarskim oficirima:

### Saradnja sa Vermahtom

 
19. novembra 1943. potpisani su na snagu prvi Ugovori o saradnji četnika i Vermahta, koji su četnicima nametali obavezu "da prekinu sve veze sa silama koje se nalaze u ratu sa Nemačkom i da izruče štabove za vezu tih sila koji se nalaze kod njih". 30. novembra 1943. godine general Mihailović naređuje Ljubi Patku, komandantu Timočkog korpusa, da protera britanskog majora Erika Grinvuda koji hoće da vrši akcije protiv Nemaca bez njegovog dopuštenja:

U depešama od 1. decembra 1943, potpukovnik Jovanović izveštava generala Mihailovića da se predstavnik Štaba Timočkog korpusa sastao u Niškoj Banji sa bugarskim pukovnikom Ivanovim, načelnikom Štaba korpusa i da je s njim razgovarao »na bazi pisma koje ste uputili Borisu Bumbarevu«. Jovanović navodi da se Ivanov složio da Draža Mihailović i Bugari rade za "zajedničku stvar", jer »uviđa da je boljševizam zajednička opasnost«.

25. decembra 1943. godine potpisan je Sporazum o saradnji između nemačke komande u Zaječaru i komandanta Timočkog korpusa JVO potpukovnika Ljube Jovanovića u borbama protiv NOVJ. Ugovor je, između ostalog, imao sledeće stavke:

U depeši od 27. januara 1944. general Draža Mihailović naređuje potpukovniku Ljubomiru Jovanoviću (pseudonim »Mihovil«):

### Streljanje regruta kod Resnika

Juna 1944. godine Ljuba Patak je kod sela Resnika streljao 75 vojnika koji su se bez borbe predali partizanima, koji su ih nakon toga pustili kućama. U izveštaju svom nadređenom generalu Mihailoviću, Ljuba Patak opisuje njihovu predaju:

Povodom njihovog streljanja u saopštenju Timočkog korpusa od 11. jula 1944. godine se navodi:

### Bitka za Srbiju

Četnici Timočkog korpusa JVuO, pod komandom potpukovnika Ljubomira Jovanovića Patka, 4. septembra 1944, na Crnom vrhu, kod Bora, zaklali su 13 partizanskih simpatizera iz Zaječara. Prethodno, u noći 2-3. septembra, pripadnici SDS su u Zaječaru uhapsili 23 osobe. Uhapšenici su sprovedeni u Zvezdan gde su predati četnicima. Troje uhapšenika je pušteno, a ostali su nakon batinanja i isleđivanja određeni za pogubljenje. U međuvremenu sedmoro uhapšenika je uspelo da pobegne, a 13 je zaklano.

Zaječar su 7. septembra 1944. napadale i istog dana oslobodile 7, 9. i 14. brigade 23. srpske divizije NOVJ. Borbu protiv njih vodili su Nemci, ljotićevci i četnici.

14. brigada 23. divizije NOVJ je noću zauzela selo Nikoličevo. U ovom selu nalazili su se delovi Borske brigade i Ljuba »Patak«. Potpukovnik »Patak« sa izvesnim brojem ljudstva uspeo je da se izvuče, a 30 vojnika iz navedene brigade zarobili su partizani.

### Povlačenje u Bosnu

Nakon poraza od partizana u Srbiji, Ljubomir Jovanović se pridružio četničkom povlačenju u Bosnu. 11. decembra 1944. je sa Ocokoljićem na levom krilu napadao partizanske položaje radi zauzimanja Devetaka. 13. decembra se žali na Ocokoljića, koji je pod njegovom komandom, zbog pljačke i neizvršavanja naređenja.

Krajem januara 1945. godine, Timočki korpus kojim je komandovao Ljuba Jovanović, zvani „Patak" imao je 600 ljudi u Bosni.

15. februara 1945. Ljuba Patak je išao u Gračanicu radi dobavljanja municije od Nemaca.

Posle pregovora sa Ljotićevom delegacijom 15. marta, general Dragoljub Mihailović je prihvatio Ljotićev plan o ujedinjenju svih kvislinga u Operativnoj zoni Jadran pod svojom komandom, pa je uputio u Sloveniju svoje oficire generala Miodraga Damjanovića, Sinišu Ocokoljića i Ljubu Jovanovića (tzv. istaknuti deo Vrhovnog štaba) radi preuzimanja komande.

### Mihailovićev sud o Ljubi Jovanoviću

General Dragoljub Mihailović je, kada su se neki njegovi komandanti žalili na Jovanovića 1945. godine, o njemu izrekao sljedeći sud:

## Posleratni period

Pukovnik Ljubomir Jovanović “Patak“ je nakon rata emigrirao u Francusku.

## Svedočenje o Jovanoviću

Prema posleratnom svedočenju, zloglasni vođa četničke crne trojke Vojislav Rajčić Požarevac je vršio svirepa ubistva po nalogu Ljube Patka. Prema sudskom svedočenju, to se odigravalo na sledeći način:

Jednom prilikom je za svoje zasluge lično od Ljube Patka dobio novu ručno izrađenu kamu sa Ravne gore. Tada mu je Ljuba Jovanović navodno rekao:

## Izvori

## Povezano
* Saradnja četnika sa snagama Osovine u Drugom svetskom ratu

## Vanjske veze
* IZVEŠTAJ KOMANDANTA TIMOČKOG KORPUSA OD POLOVINE JUNA 1944. DRAŽI MIHAILOVIĆU O BORBAMA PROTIV JEDINICA NOVJ KOD RADMIROVCA, BUKOVIKA I VRELA